《送闵思齐浙东帅府掾》
元代·宋无

南越连闽徼，东瀛贡百蛮。军营威帅阃，记室比官班。

之子称时威，群公誉早攀。诗坛堪白战，幕府政朱颜。

横槊金飙动，谈兵玉帐閒。货通夷舶富，民羡国风还。

夜柝鲸潜海，春旗豹隐山。携琴游有暇，挈榼酒休悭。

将佐知书贵，勋名待诏颁。孟坚词讼作，留照汗青间。

作者简介：元平江路人，字子虚。世祖至元末，举茂才，以奉亲辞。工诗。比对精切，造诣新奇。有《翠寒集》等。